PATVIRTINTA

Lietuvos sporto universiteto Kėdainių

„Aušros“ progimnazijos direktoriaus

 2021 m. spalio 26 d. įsakymu Nr. V-248

**LIETUVOS SPORTO UNIVERSITETO KĖDAINIŲ „AUŠROS“ PROGIMNAZIJOS**

**RESPUBLIKINIO NUOTOLINIO PRADINIO UGDYMO MOKINIŲ DARBELIŲ IŠ ANTRINIŲ ŽALIAVŲ KONKURSO „SPORTUOJANTI KALĖDŲ EGLUTĖ“**

**NUOSTATAI**

**I SKYRIUS**

**BENDROSIOS NUOSTATOS**

 1. Respublikinio nuotolinio pradinio ugdymo mokinių darbelių iš antrinių žaliavų konkurso „Sportuojanti Kalėdų eglutė“ (toliau – Konkursas) organizavimo nuostatai (toliau – Nuostatai) reglamentuoja konkurso tikslą ir uždavinius, organizavimo tvarką, vietą, laiką, vertinimą ir dalyvių apdovanojimą.

 2. Konkurso organizatorius – Lietuvos sporto universiteto Kėdainių „Aušros“ progimnazija (toliau – Organizatorius).

**II SKYRIUS**

**KONKURSO TIKSLAS IR UŽDAVINIAI**

 3. Konkurso tikslas – supažindinti mokinius, kaip, tausojant aplinką, naudojant turimus išteklius, galima mažinti vartotojiškumą ir iš antrinių žaliavų sukurti įvairių kalėdinių žaisliukų sporto tema.

4. Uždaviniai:

4.1. skatinti domėtis ekologija ir aplinkosauginiu ugdymu;

4.2. skatinti domėtis sporto šakomis ir sportiniu inventoriumi;

4.2. ugdyti meninius gebėjimus ir kūrybiškumą, panaudojant antrines žaliavas.

**III SKYRIUS**

**KONKURSO ORGANIZAVIMO TVARKA**

5. Konkurse gali dalyvauti respublikos bendrojo ugdymo mokyklų pradinio ugdymo mokiniai šiose dalyvių amžiaus grupėse:

 I grupė – 1 klasių;

 II grupė – 2 klasių;

 III grupė – 3 klasių;

 IV grupė – 4 klasių.

6. Konkurso pradžia – 2021 m. lapkričio 10 d., pabaiga – 2021 m. gruodžio 10 d.

7. Darbo autorius – vienas mokinys. Klasė gali pateikti tris darbus.

8. Kūrybinis darbas fotografuojamas ir išsaugomas JPG formatu.

9. Konkursui siunčiamo JPG failo pavadinime turi būti nurodyti šie duomenys: autoriaus (mokinio) vardas, pavardė, amžiaus grupė, mokyklos pavadinimas.

10. Dalyvių kūrybinių darbų failus nurodytu elektroniniu paštu siunčia mokytojas, nurodydamas savo vardą, pavardę, kvalifikacinę kategoriją, tikslų mokyklos pavadinimą (1 priedas).

11. Darbai iki 2021 m. gruodžio 10 d. siunčiami adresu gimtasiskrastas.ausra@gmail.com

12. Už klaidingai pateiktus duomenis Organizatorius neatsako.

 13. Konkurso eigą koordinuoja ir informaciją apie konkursą teikia Lietuvos sporto universiteto Kėdainių „Aušros“ progimnazijos pradinio ugdymo mokytoja metodininkė Danguolė Tumėnienė telefonu 8618 04494 ir el. paštu gimtasiskrastas.ausra@gmail.com

**IV SKYRIUS**

**KONKURSO DARBŲ VERTINIMAS, APDOVANOJIMAS**

14. Konkurso darbus vertins Lietuvos sporto universiteto Kėdainių „Aušros“ progimnazijos direktoriaus įsakymu patvirtinta komisija.

 15. Pateikti darbai vertinami keturiose pradinio ugdymo mokinių amžiaus grupėse pagal šiuos kriterijus: temos atitikimą, tikslinį ir kūrybišką antrinių žaliavų panaudojimą, vizualinį darbo patrauklumą, elementų išskirtinumą ir meniškumą, kūrinio išbaigtumą.

16. Organizatoriaus sudarytos vertinimo komisijos atrinkti geriausi darbai apdovanojami diplomais (I, II ir III vietų laimėtojai kiekvienoje amžiaus grupėje). Visiems Konkurso dalyviams padėkų raštai išsiunčiami mokytojų nurodytais el. pašto adresais.

17. Konkurso rezultatai bus skelbiami 2021 m. gruodžio 15 d. progimnazijos internetinėje svetainėje <https://www.kedainiuausra.lt> ir FB paskyroje.

**V SKYRIUS**

**BAIGIAMOSIOS NUOSTATOS**

18. Darbai, neatitinkantys Konkurso reikalavimų, per vėlai pristatyti ar plagijuoti, nebus teikiami vertinimo komisijai.

19. Konkurso dalyviai, pateikdami darbus, sutinka, kad jų kūrybiniai darbai būtų naudojami vykdant švietėjišką ekologinę ir aplinkosauginio ugdymo veiklą, publikuojami viešai visuomenės informavimo priemonėse. Konkursui pateikti darbai negrąžinami.

20. Konkurso organizatorius, esant būtinybei, pasilieka teisę keisti Nuostatų reikalavimus.

*––––––––––––––––––––*

Respublikinio nuotolinio pradinio ugdymo mokinių darbelių iš antrinių žaliavų konkurso „Sportuojanti Kalėdų eglutė“ nuostatų 1 priedas

**LIETUVOS SPORTO UNIVERSITETO KĖDAINIŲ „AUŠROS“ PROGIMNAZIJOS**

**RESPUBLIKINIO NUOTOLINIO PRADINIO UGDYMO MOKINIŲ DARBELIŲ IŠ ANTRINIŲ ŽALIAVŲ KONKURSO „SPORTUOJANTI KALĖDŲ EGLUTĖ“**

**dalyvio anketa**

|  |
| --- |
| Autoriaus vardas, pavardė  |
| Grupė/Klasė |
| Mokymo įstaigos pavadinimas Adresas  |
| Pedagogo vardas ir pavardė Pedagogo kvalifikacija  |
| Pedagogo kontaktai:telefono numeris el. p. adresas  |
| Kokios antrinės žaliavos panaudotos žaisliuko gamybai |

Pastaba.Būtina užpildyti visus laukus!